ফের ইঞ্জিন বিভ্রাট! অল্পের জন্য রক্ষা এয়ার ইন্ডিয়ার বিমানের

ওয়েব ডেস্ক : ফের ‘কাটঅফ’ মুডে চলে গেল বিমানের ইঞ্জিন। কিন্তু আকাশে ওড়ার আগেই তা লক্ষ্য করেন পাইলট। এর ফলে বড়সড় দুর্ঘটনার হাত থেকে রক্ষা পেল এয়ার ইন্ডিয়ার (AIR India) এআই ১৩২ এয়ারবাস (AI 132 )। তবে এমন ঘটনা ফের একবার আহমেদাবাদ (Ahmedabad ) বিমান দুর্ঘটনার বিষয়কে সামনে এনে দিল। যে দুর্ঘটনায় প্রাণ হারিয়েছিলেন ২৫০ জনের বেশি মানুষ।

জানা গিয়েছে, এদিন এয়ার ইন্ডিয়ার (AIR India) এআই ১৩২ এয়ারবাস হিথরো বিমানবন্দর থেকে বেঙ্গালুরু আসার কথা ছিল। কিন্তু বিমানের বাঁদিকের সুইচ ‘রান’ থেকে স্বংয়ক্রিয়ভাবে ‘কাটঅফ’ মুডে চলে যায়। সেটিকে আর রান মুডে আনা যায়নি। তবে বিমানটি আকাশে ওড়ার আগে সেটিকে গ্রাউন্ডেড করে দেওয়া হয়। এ নিয়ে ইয়ার ইন্ডিয়ার তরফে জানানো হয়েছে, যাত্রীদের নিরাপত্তার জন্যই বিমানটির যাত্রা বাতিল করা হয়। এই বিষয়ে তদন্তের জন্য ডিজিসিএ-কে (DGCA) জানানো হয়েছে।

আরও খবর : ‘অত্যন্ত খারাপ ব্যবহার করেছে নির্বাচন কমিশন’, বিস্ফোরক মমতা

এই ঘটনা ২০২৫ সালের ১২ জুনের স্মৃতিকে ফিরিয়ে এনেছে। সেদিন বোয়িং ৭৮৭-৮ বিমান আহমেদাবাদ (Ahmedabad ) থেকে লন্ডনের উদ্দেশে রওনা দিয়েছিল। কিন্তু তা ওড়ার পরেই একটি মেডিক্যাল কলেজের উপর সেটি ভেঙে পড়েছিল। যার জন্য বহু মানুষ প্রাণ হারিয়েছিলেন। এই মর্মান্তিক ঘটনার তদন্তে উঠে এসেছিল, বিমান ওড়ার পরেই বিমান দুটি ইঞ্জিন ‘কাটঅফ’ মুডে চলে গিয়েছিল। ফলে ইঞ্জিনে জ্বালানি সরবরাহ বন্ধ হয়ে যায়। তার পরেই সেটি ভেঙে পড়ে। পাইলটরা শেষ চেষ্টায় বিমানটির ইঞ্জিনকে ‘রান’ মুডে নিয়ে এসেছিলেন। কিন্তু ততক্ষণে অনেক দেরি হয়ে গিয়েছিল।

তবে এমন রিপোর্টকে ঘিরে নানান বিতর্ক শুরু হয়। এর পরেই ডিজিসিএ-র তরফে ইন্ডিয়ার সমস্ত বোয়িং ৭৮৭ বিমান খতিয়ে দেখার নির্দেশ দেওয়া হয়। কিন্তু পরে রিপোর্টে পাইলটদের দিকেই দোষ ঠেলে দেওয়া হয়। কিন্তু তার পরেই এয়ার ইন্ডিয়ার এক বিমানের ইঞ্জিন ‘কাটঅফ’ মুডে চলে গেল।